
VENDIM
Nr.309, datë 6.5.2005

Për PËRCAKTIMIN E kriterevE PËR pËrzgjedhjeN E subjekteve, pËr DHËNIEN me koncesion, TË ushtrimiT TË veprimtarisË sË shËrbimit tË informatizimit fiskal dhe financiar

Në mbështetje të nenit 100 të Kushtetutës, dhe të neneve 2, 3 dhe 5 të ligjit nr.7973, datë 26.7.1995 “Për koncesionet dhe pjesëmarrjen e sektorit privat në shërbimet publike dhe infrastrukturë i ndryshuar, me propozimin e Ministrit të Financave, Këshilli i Ministrave,

VENDOSI:

1. Shërbimi i informatizimit fiskal dhe financiar është shërbim që jepet me koncesion.
2. Forma e dhënies me koncesion do të jetë e tipit BOOT (Ndërtim-pronësi-shfrytëzim-transferim).
3. Përzgjedhja e subjekteve, të cilat kërkojnë të ushtrojnë veprimtari të shërbimit të informatizimit fiskal dhe financiar, bëhet nëpërmjet konkurrimit të hapur, ku të drejtën për të marrë pjesë e kanë subjektet vendase dhe të huaja.
4. Përzgjedhja e subjekteve bëhet nga komisioni i vlerësimit të ofertave, përbërja e të cilit caktohet me urdhër të Ministrit të Financave. Ky komision duhet të ketë në përbërje një specialist të fushës së informatikës.
5. Komisioni i vlerësimit të ofertave bën klasifikimin e subjekteve, sipas kritereve të vlerësimit, të përcaktura në tabelën, që i bashkëlidhet këtij vendimi. Dokumentacioni për vlerësim, që do të paraqitet nga kandidatët, duhet të jetë i hartuar, në formë dhe përmbajtje, sipas rregullave dhe udhëzimeve të miratuara nga komisioni i vlerësimit të ofertave.
6. Ministria e Financave është Organi Shtetëror i Autorizuar (OSHA), që do të merret me procedurat e përzgjedhjes së shoqërisë koncesionare, si dhe me negocimin e kontratës.
7. Ngarkohet Ministri i Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


Tabela e vlerësimit 
Kriteret vlerësuese
[bookmark: OLE_LINK1][bookmark: OLE_LINK2]Dokumentacioni								10
- Prezantimi
- Qartësia
- Zbatueshmëria/Lidhja që ka me objektin e kërkesës
Zgjidhja teknike								30
- Kuptimi i kërkesave
- Ofrimi i risive, novacioneve
- Kuptimi i kontekstit
- Strategjia për realizimin e kërkesave
- Njohja e problemeve potenciale
Fleksibiliteti
Pjesa financiare									30
- Modeli i biznesit që propozohet është i sigurtë
- Kapaciteti  për të financuar propozimin dhe shuma e ofruar si financim
- Zgjidhje financiare novatore
Organizimi									10
- Struktura e menaxhimit
- Evidenca të realizimit me sukses të shërbimeve të ngjashme
- Evidenca të punës në partnership

Personeli									 5
- Evidenca të stafit me kualifikimin e duhur
- Mundësia për të mobilizuar resurset shpejt
- Mundësia për të ofruar role shtesë, në qoftë se kërkohet

Cilësia										10
- Metodat e matjes/kontrollit të performancës
- Evidenca të kontrollit menaxherial të cilësisë

Të përgjithshme								5
- Besimi i përgjithshëm në kompaninë apo konsorciumin
- Besimi i përgjithshëm në propozimin
- Balanca ndërmjet menaxhimit të projektit dhe roleve të tjera 

TOTAL									100

